เพิ่งเจาะหูมา​ เเล้วเผลอกินหน่อไม้ดอง​ จะเป็นอะไรไหมค่ะ​ มีวิธีเเก้ยังไงค่ะ
สวัสดีค่ะ ในทางการแพทย์แผนปัจจุบัน การทานหน่อไม้ดอง หรืออาหารต่างๆ ไม่ได้มีผลต่อการหายของแผลหรือการอักเสบติดเชื้อของแผลแต่อย่างใด ดังนั้น แม้จะมีแผลที่เกิดจากการเจาะหู ก็สามารถที่จะทานได้การดูแลแผลที่เพิ่งเกิดจากการเจาะหู ควรดูแลรักษาความสะอาดในช่วงแรก เพื่อป้องกันการอักเสบติดเชื้อเป็นหนอง โดยหากเพิ่งทำเสร็จมา ควรเช็ดทำความสะอาดรูหูด้วยน้ำยาฆ่าเชื้อรวมถึงตุ้มหูที่จะใส่เสียก่อน หลังจากนั้นให้ใส่ตุ้มหูไว้ โดยควรเลือกชนิดตุ้มหูที่ไม่ก่อให้เกิดอาการแพ้ง่าย และหลังจากนั้น ควรเช็ดทำความสะอาดรอบๆ รูหูด้วยน้ำเกลือสำหรับทำความสะอาดบาดแผลทุกวัน และอาจทายาฆ่าเชื้อบริเวณรอบๆ รูที่ได้เจาะไป ควรป้องกันไม่ให้โดนน้ำในช่วงแรก หากโดนน้ำ ก็ควรรีบซับให้แห้งค่ะสำหรับหน่อไม้ดองที่ทานไป อาจมีผลทำให้เกิดโรคอาหารเป็นพิษหรือท้องเสียได้ หากมีการปนเปื้อนเชื้อโรคค่ะ